Domstolens kendelse (Tiende Afdeling) af 3. september 2021 – Amoena Ltd mod The Commissioners for Her Majesty’s Revenue & Customs (anmodning om præjudiciel afgørelse fra First-tier Tribunal (Tax Chamber) – Det Forenede Kongerige)
(Sag C-706/20) 1
(Præjudiciel forelæggelse – artikel 99 i Domstolens procesreglement – den fælles toldtarif – tarifering – kombineret nomenklatur – pos. 6212 og 9021 – post mastektomi-brystholdere – gennemførelsesforordning (EU) 2017/1167 – begrebet »tilbehør« – fortolkning af dom af 19. december 2019, Amoena (C‑677/18, EU:C:2019:1142))
Processprog: engelsk
Den forelæggende ret
First-tier Tribunal (Tax Chamber)
Parter i hovedsagen
Sagsøger: Amoena Ltd
Sagsøgt: The Commissioners for Her Majesty’s Revenue & Customs
Konklusion
Præmis 53 i dom af 19. december 2019, Amoena (C‑677/18, EU:C:2019:1142), som affattet på engelsk, skal fortolkes således:
I denne præmis’ første punktum henviser ordene »them« og »their« til brystproteserne, og ordet »they« henviser til post mastektomi-brystholderne.
I nævnte præmis’ andet punktum henviser ordet »their« samt de første to anvendelser af ordet »they« til post mastektomi-brystholderne, mens den sidste anvendelse af ordet »they« henviser til brystproteserne.
I andet punktum i præmis 53 i dom af 19. december 2019, Amoena (C‑677/18, EU:C:2019:1142), har Domstolen med henblik på at afgøre, om post mastektomi-brystholderne kan anses for »tilbehør« til brystproteserne som omhandlet i kapitel 90 i den kombinerede nomenklatur, der er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens gennemførelsesforordning (EU) 2016/1821 af 6. oktober 2016, blot anvendt det kriterium, der er fastsat i nævnte doms præmis 51, og hvorefter bestanddele, der kan udskiftes, og som sætter et apparat i stand til at udføre et særligt arbejde i forbindelse med dets hovedfunktion, skal anses for »tilbehør« i kapitlets forstand.
____________
1     EUT C 110 af 29.3.2021.